Franco Coppola

**Franco Coppola** (født 31. mars 1957 i Maglie i provinsen Lecce i Italia) er en italiensk  katolsk prelat, erkebiskop og diplomat for Den hellige stol.
## Liv og virke
### Prest
Franco Coppola ble ordinert til prest den 12. september 1981 av erkebiskop Vincenzo Franco av Otranto.

Han trådte inn i Den hellige Stolss diplomatiske tjeneste den 1. juli 1993, og ble postert til de pavelige representasjoner i Libanon, Colombia og Polen, og var deretter ved Seksjonen for relasjoner med statene i Statssekreteriatet i Vatikanet.

### Titulærerkebiskop, nuntius til Burundi
Pave Benedikt XVI utnevnte ham til titulærerkebiskop *pro hac vice* av *Vinda* og apostolisk nuntius til Burundi den 16. juli 2009. Paven ordinerte ham personlig til biskop den 12. september samme år. Medkonsekrerende var kardinal Tarcisio Pietro Evasio Bertone SDB, kardinalstatssekretær ogcamerlengo, og kardinal William Joseph Levada, kardinalprefekt for Kongregasjonen for troslæren, president for Den internasjonale teologiske kommisjon og Den pavelige bibelkommisjon.
### Nuntius til Den sentralafrikanske republikk og til Tsjad
Pave Frans utnevnte ham til nuntius til Den sentralafrikanske republikk den 31. januar 2014 og i tillegg til nuntius til Tsjad den 2. april 2014. 
### Nuntius til Mexico
Den 9. juli 2016 utnevnte pave Frans ham til apostolisk nuntius til Mexico.

I desember 2017 gjentok han kraftig Frans' kritikk av de meksikanske biskopene og sa at *«Kirken her i Mexico har sakket akterut og har fortsatt å gi gyldige svar det siste århundre, uten å innse at tiden i mellomtiden har gått.»*

I en tale i 2021, ved åpningen av den meksikanske bispekonferansens halvårlige møte, oppfordret han landets biskoper til å «se virkeligheten i øynene» som landets ikke-katolske befolkning øker og antallet ikke-religiøse stiger. Han snakket om flere bekymringsfulle trender i folketellingen i 2020, som viste at antallet personer som identifiserte seg som ikke-religiøse nesten doblet seg til 8,1 % av befolkningen, mens ytterligere 2,5 % av befolkningen anså seg selv som religiøse, men uten noen bekjent trosbekjennelse. Protestanter og evangelikale økte fra 7,5 % av befolkningen i 2010 til 11,2 % av befolkningen i 2020.

### Nuntius til Belgia og til Luxembourg
Pave Frans utnevnte ham til nuntius til Belgia den 15. november 2021 og til nuntius til Luxembourg den 14. desember samme år.

På returflyvningen til Roma etter pave Frans' reise til Belgia i 2024 sa paven at *«abort er mord»* og at *«vitenskapen sier at bare én måned etter unnfangelsen er alle organene til stede»*. Han sammenlignet legene med leiemordere. Samtidig ble Belgia vurdert om de skulle utvide tilgangen til abort fra de første 12 til 18 ukene. Som reaksjon sa statsminister Alexander De Croo at han ville innkalle erkebiskop Coppola for å protestere mot pavens bemerkninger som en uakseptabel innblanding i landets innenriks anliggender.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1743
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1846) *1822
* Kardinal Antonio Saverio De Luca (1805-1883 ) *1845
*Erkebiskop Gregor (Leonhard Andreas) von Scherr, O.S.B. (1804-1877) *1856
*Erkebiskop Friedrich Josef von Schreiber (1819-1890) *1875
*Erkebiskop Franz Joseph von Stein (1832-1909 ) *1879
*Erkebiskop Joseph von Schork (1829-1905) *1891
*Biskop Ferdinand von Schlör (1837-1924) *1898
*Erkebiskop Johann Jakob von Hauck (1861-1943) *1912
*Biskop Ludwig Sebastian (1862-1943) *1917
* Kardinal Joseph Wendel (1901-1960 ) *1941
*Erkebiskop Josef Schneider (1906-1998) *1955
*Biskop Josef Stangl (1907-1979) *1957
* Pave Benedikt XVI (1927-2022) *1977
* Erkebiskop *Franco Coppola* (1979- ) *2025

## Referanser